གཉིས་པ་ནི། ལྟ་བས་གཏན་ལ་ཕབ་པའང་སྟོང་གསལ་དབྱེར་མེད་
འདི་ཁོ་ན་ཡིན་པ་དེ༵ས་ན༵་སྒོམ་པས་ཉམས་སུ་ལེན་པའི་ཚེའང་འཛིན་
སྟངས་གང་ཡང་ཡིད་ལ་མི་བྱ་བར་སེམས་ཉིད་ར༵ང་བ༵བས་སུ་གཞ༵ག་
པ༵་ཞི་གནས་ད༵ང་ར༵ང་གི་ཆོས་ཉིད་མཐའ་བྲལ་གྱི་ངོ༵་བོ་གཟུང་འཛིན་
བྲལ་བར་ཤེ༵ས་པ༵འི་རི༵ག་པ་ལྷག་མཐོང་ཞེས་བརྗོད་པ༵འ༵མ། ཡང་ན་བརྗོད་ཚུལ་གཞན་སྔ་མ་རང་བབས་སུ་གཞག་པ་ལ་སེ༵མས་ཀྱི༵་ངོ༵་བོ༵་སྐྱོང་བ༵འ༵མ་ཕྱི་མ་གནས་ལུགས་མཐོང་བ་ལ་ཆོ༵ས་ཉི༵ད་སྐྱོ༵ང་ཚུ༵ལ་ཞེས་བྱ་བའི་ཟབ་གནད་འདི༵་ནི་ཡང་གསང་སྙིང་ཐིག་གི་རྒྱུད་ལུང་མཐའ་དག་གི་ཟབ་གན༵ད་བརྒྱ༵་ཕྲག་མང་པོ་གཅི༵ག་འདུ༵ས་ཀྱི༵་མ༵ན་ང༵ག་ཡི༵ན་པས་ན་ཉིན་མཚན་ཁོར་ཡུག་ཏུ་སྒོམ་པས་ཉམས་སུ་བླང་བར་བྱའོ། །
ཉམས་སྣང་སྣ་ཚོགས་ལ་ཞེན་མེད་ཀྱིས་རྩལ་སྦྱང་བ་དང་། མཉམ་རྗེས་དབྱེར་མེད་པའི་ཐབས་ལ་བརྩོན་པའི་སྐབས་དང་། ཐུན་དང་ཐུན་མཚམས་ཀྱིས་དུས་རྒྱུ༵ན་དུ༵་སྐྱོ༵ང་རྒྱུ༵འང་རང་བབས་བཞག་པ་དང་རང་ངོ་ཤེས་པ་དེ༵་ཡི༵ན་པས་ན། སྤྱོད་པའི་གཞིའང་འདི་ཁོ་ན་ལ་བརྟེན་པ་ཡིན་ནོ། །
གསུམ་པ་ནི། གོ༵མས་པ༵འི་ཚ༵ད་ནི༵་མཚ༵ན་མོ༵འི་འོ༵ད་གས༵ལ་གྱི༵ས་
འཛི༵ན་ཏེ། དང་པོ་ཅུང་ཟད་གོམས་པའི་སྐབས་ན་རྨི་ལམ་དགེ་བར་
འགྱུར། དེ་ནས་རྨི་ལམ་ངོ་ཤེས་ནས་ཉམས་ལེན་གྱི་ངང་ལ་བཞག་
པས་རྨི་ལམ་འོད་གསལ་ཟིན། དེ་ནས་གཉིད་དུ་འགྲོ་ཁར་སྒོམ་པའི་
ངང་ལ་བཞག་ནས་གཉིད་དུ་ཡུར་ཏེ་ཅི་ཤར་ངོས་མ་ཟིན་ཀྱང་། ཡར་
སད་དུས་ཀྱང་ཉམས་ལེན་གྱི་ངང་མ་ཤོར་བར་གནས་པས་གཉིད་
མཐུག་པོའི་འོད་གསལ་ཟིན། དེ་ནས་གཉིད་དུ་སོང་ཡང་ཉེ་འཁོར་གྱི་
གཟུགས་སྒྲ་སོགས་མཐོང་ཐོས་སུ་ཡོད་ཅིང་ཉམས་ལེན་ལྷག་པར་
གསལ་ནས་གཉིད་སྲབ་མོའི་འོད་གསལ་ཟིན། དེ་ནས་སྣང་མཆེད་
ཐོབ་གསུམ་ཐམས་ཅད་ངོས་ཟིན་ཏེ། སྒོ་ལྔ་ཡིད་དང་། ཡིད་ཀུན་
གཞིའི་རྣམ་ཤེས། ཀུན་གཞིའི་རྣམ་ཤེས་ཀུན་གཞི་ལ་ཐིམ། ཀུན་
གཞིའང་འོད་གསལ་གྱི་ངང་དུ་ཐིམ་པ་ངོས་ཟིན་ནས་རྟག་ཏུ་འོད་
གསལ་ཁོར་ཡུག་ལ་སྤྱོད་པར་འགྱུར་རོ། །
ཡ༵ང་ད༵ག་པ༵འི་ལ༵མ་ཡི༵ན་པ༵འི་རྟ༵གས་ནི༵་མན་ངག་སྟོན་པའི་བླ་མ་
སངས་རྒྱས་དངོས་སུ་མཐོང་བའི་དང་བའི་དད་པ་དང་། གདམས་པའི་ཆོས་ཀྱི་ཆེ་བ་དང་ཟབ་ཁྱད་གཞན་དང་མི་འདྲ་བར་མཐོང་ནས་ཡིད་ཆེས་པའི་དད་པ་དང་། ཉམས་ལེན་སྙིང་པོ་རྟག་ཏུ་ཉམས་སུ་ལེན་པར་མོས་པ་འདོད་པའི་ད༵ད་པ༵་རྩོལ་མེད་དུ་སྐྱེས་པ་ད༵ང་།
སེམས་ཅན་ཐམས་ཅད་ལ་བུ་གཅིག་པོ་ལ་མའི་འདུ་ཤེས་ལྟ་བུའི་སྙི༵ང་རྗེ༵་འཁྲུངས་ནས། གཞན་གྱི་སྡུག་བསྔལ་ཆེ་ཕྲ་ཐམས་ཅད་རང་ཐོག་ཏུ་ལེན་ནུས་པ་དང་། རང་གི་ལུས་ལོངས་སྤྱོད་དགེ་རྩ་ཐམས་ཅད་
གཞན་ལ་གཏོང་ནུས་པ་དང་། སེམས་ཅན་གཞན་གྱིས་རང་ལ་མི་
སྙན་པ་བརྗོད་པ་དང་། གསོད་པ་དང་། མགོ་དང་ཡན་ལག་བཅད་པ་
བརྡུང་བརྡེག་སོགས་ཅི་བྱས་ཀྱང་ཁྲོ་བ་མེད་པ་དང་། མདོ་སྔགས་རིག་གནས་མཐའ་དག་ལ་སྦྱངས་པར་མ་བྱས་ཀྱང་འབད་མེད་དུ་རྟོགས་པའི་སྤོབས་པའི་གཏེར་བརྒྱད་ལ་མངའ་དབང་འབྱོར་བའི་ཤེ༵ས་ར༵བ་དང་། དུས་གསུམ་ཤེས་བྱའི་སྣང་བ་མ་འདྲེས་ས་ལེར་མཐོང་བ་དང་།
བརྩོན་འགྲུས། དྲན་པ། ཏིང་འཛིན། ཤིན་སྦྱངས། དགའ་བ། རྣམ་པར་གྲོལ་བའི་ཡེ་ཤེས་སོ༵གས་མི་ཟད་པ་བརྒྱད་ཅུའི་ཡོན་ཏན་མཐའ་
དག་ར༵ང་ཤུ༵གས་ཀྱི༵ས་འཕེ༵ལ་བ༵ས་རྟོ༵གས་ལ། བདེ༵་ཞི༵ང་ཚེ༵གས་ཆུ༵ང་
བ༵་ནི༵་ར༵ང་གི༵ས་ཉ༵མས་སུ༵་མྱོ༵ང་བ༵ས་ཤེ༵ས་ཏེ། ཆོས་སྤྱོད་བཅུ་ལྟ་བུའི་
སྤྲོས་པ་མི་དགོས་པ་དང་། བསྐྱེད་རྫོགས་སྒོམ་པ་ལྟ་བུའི་སེམས་ཀྱི་
འཛིན་རྩོལ་དང་། དབང་དང་དཀྱིལ་འཁོར་སྦྱིིན་སྲེག་མཆོད་པ་ལྟ་
བུའི་ལུས་ངག་གི་ངལ་བ་གང་ཡང་བསྟེན་མི་དགོས་པར་རང་གཞག་
བདེ་ཉལ་ཁོ་ནས་ས་ལམ་མ་ལུས་དུས་གཅིག་ལ་ཆོད་པར་འགྱུར་བས་
སོ༑ ༑ཟ༵བ་ཅི༵ང་མྱུ༵ར་བ༵་ནི༵་ཤི༵ན་ཏུ༵་འབ༵ད་རྩོ༵ལ་ཆེ༵ན་པོ༵ས་བསྒྲུ༵བས་
པ༵འི་ལ༵མ་གཞ༵ན་ལ༵་ཞུ༵གས་པ༵་རྣ༵མས་ད༵ང་རྟོ༵གས་ཚ༵ད་བསྟུ༵ན་པ༵ས་ངེ༵ས་པ༵་ཡི༵ན་ཏེ། མདོ་ལམ་ལྟ་བུའི་དབང་དུ་བྱས་ན་དབང་པོ་ཤིན་ཏུ་རྣོན་པོ་ཡིན་ཡང་བསྐལ་ཆེན་གྲངས་མེད་གཅིག་གི་བར་ལ་ཚོགས་བསགས་སྒྲིབ་པ་སྦྱངས་ནས་མཐར་མཐོང་ལམ་རྣམ་པར་མི་རྟོག་པ་ངོ་
འཕྲོད་ནས་བསྒོམས་ཀྱང་གྲངས་མེད་གཉིས་མ་སོང་གི་བར་དུ་སངས་
རྒྱས་མི་འཐོབ་ལ། ཕྱི་རྒྱུད་སྡེ་གསུམ་དུ་མི་ཚེ་བཅུ་དྲུག་སོགས་མ་སོང་
གི་བར་ལ་རང་འབྲས་མི་འཐོབ་ལ། བླ་མེད་ཀྱི་རྒྱུད་སྡེ་ཐམས་ཅད་དུ་
བརྩོན་པ་ཤིན་ཏུ་དྲག་པོ་ནུས་ན་ཚེ་གཅིག་གིས་སངས་རྒྱས་འཐོབ་
ཚུལ་གསུངས་པ་ཡིན་མོད། གསར་རྒྱུད་རྣམས་ཀྱི་དབང་དུ་བྱས་ན་རིམ་ལྔ་དང་སྦྱོར་དྲུག་ལྟ་བུ་རྩོལ་བཅས་ཀྱི་ཐབས་ལ་ཡུན་རིང་འབད་ནས་བཞི་པའི་འོད་གསལ་གཟོད་མངོན་དུ་འགྱུར་དགོས་པ་དང་།
རྙིང་རྒྱུད་ཀྱི་མ་ཧཱ་ཨ་ནུ་སོགས་སུ་བསྐྱེད་རྫོགས་ཀྱི་རྩོལ་བ་ལ་བརྟེན་ནས་ཡེ་ཤེས་མངོན་དུ་སྨིན་པ་སོགས་ཐམས་ཅད་ཀྱང་། བླ་མའི་བྱིན་རླབས་དང་སློབ་མའི་དད་པ་ནང་འཛོམས་རྐྱེན་གྱིས། སོ་སྐྱེ་འཆིང་བ་ཀུན་ལྡན་ལའང་རིག་པ་རང་བྱུང་གི་ཡེ་ཤེས་ངོ་སྤྲད་དེ་རྩོལ་མེད་རང་གཞག་གི་ལམ་ཉམས་སུ་བླངས་པས་ལོ་གསུམ་གྱིས་སངས་རྒྱས་འཐོབ་པ་འདི་དང་བསྟུན་ན་རྐང་ཐང་དང་ཉི་ཟླའི་བགྲོད་པའི་མྱུར་
བུལ་ལྟར་ཁྱད་ཡོད་པས་སོ། །ར༵ང་གི་སེ༵མས་ཀྱི་ཆོས་ཉིད་འོ༵ད་གས༵ལ་བདེ་གཤེགས་སྙིིང་པོའི་དོན་བསྒོ༵མས་པ༵འི་འབྲ༵ས་བུ༵་འཐོ༵བ་རྒྱུ༵འང་གཞི་ལ་མེད་པའི་འབྲས་བུ་རང་རྒྱུད་པ་གཞན་ཞིག་ཐོབ་པ་མ་ཡིན་ཏེ།
སྤངས་པའི་ཡོན་ཏན་ཡང་རང་བཞིན་ལ་ཡུལ་དུ་འཁྲུལ་བ་ལས་བསྐྱེད་
པའི་ས་རྡོ་སོགས་མ་དག་པའི་སྣང་བ་དང་། ཐུགས་རྗེ་སེམས་སུ་འཁྲུལ་བ་ལས་ཤར་བའི་གཞི་རང་གི་བཞུགས་ཚུལ་དང་མི་མཐུན་པ་དེ༵འི་སྟེ༵ང་གི༵་རྣ༵མ་རྟོ༵ག་ད༵ང་བ༵ག་ཆ༵གས་ཀྱི༵་སྒྲི༵བ་པ༵་ཆེད་དུ་སྤངས་པ་
མིན་པར་ར༵ང་ས༵ངས་ཚེ༵་སྤངས་པ་མཐར་སོན་པ་ཡིན་ལ། ཆོས་ཉིད་
མཐོང་བ་ཇི་ལྟ་བའི་ཡེ་ཤེས་དང་། ཆོས་ཅན་གཟིགས་པ་ཇི་སྙེད་
མཁྱེ༵ན་པའི་ཡེ་ཤེས་གཉི༵ས་རྩོ༵ལ་མེ༵ད་རང་བྱུང་གི་ཚུལ་དུ༵་རྒྱ༵ས་ན༵ས་
གདོ༵ད་མ༵འི་གཏ༵ན་སྲི༵ད་ནང་གསལ་བུམ་པའི་སྐུ་འབྲས་བུ་མཐར་ཐུག་
པ་མངོན་དུ་གྱུར་ནས་སླར་འཁོར་བར་སྐྱེ་མི་དགོས་པའི་བཙན་ས་ཟི༵ན་ཏེ༵་ཆོས་སྐུ༵་སྤྲོས་པ་དང་བྲལ་བ། ལོངས་སྐུ་ངེས་པ་ལྔ་ལྡན། སྤྲུལ་སྐུ་གང་འདུལ་དུ་སྣང་བ་གསུ༵མ་དབྱེར་མེད་པར་ལྷུ༵ན་གྱི༵ས་གྲུ༵བ་པ༵་
ཡི༵ན་ནོ༵། །
དེ་ལྟར་གནས་སྐབས་དང་མཐར་ཐུག་གི་འབྲས་བུའི་རིམ་པ་འདིར་
རྒྱས་པར་བཤད་པ་ལ་རྒྱུ་མཚན་ཅི་ཡོད། སྤྲོས་པ་ལ་དགའ་བ་སྣང་བ་
ཡུལ་གྱི་བློ་ཅན་གྱི་ཁྲིད་འཆད་པའི་སྐབས་སུ་བཤད་ན་མི་འགྲིག་གམ་
སྙམ་ན། སྤྱིར་ན་གཉིས་ཆར་གྱི་མཇུག་སྡུད་ལ། ཐུན་མོང་དུ་འདིར་བཤད་པ་ཡིན་ལ། ཁྱད་པར་དུ་རིག་པ་རང་སྣང་གི་ཉམས་ལེན་ནི་ཤིན་ཏུ་བསྡུས་པ་ཡིན་པས་ན་མན་ངག་རྒྱ་ཆེ་བ་སྣང་བ་ཡུལ་གྱི་བློ་
ཅན་གྱི་འབྲས་བུ་འཐོབ་བམ་སྙམ་པའི་ངོར་སྤྲོས་མེད་འདི་ནི་དབང་པོ་རྣོན་པོའི་ལམ་ཡིན་པས་སྔ་མའི་ཡོན་ཏན་ཐམས་ཅད་ཡར་ལྡན་དུ་ཡོད་པ་རྟོགས་པའི་ཆེད་དུ་འདིར་རྒྱས་པར་བཀྲལ་བ་ཡིན་ནོ། །
གསུམ་པ་མཇུག་ཡོངས་སུ་རྫོགས་པའི་བྱ་བ་ལ། དམ་ཚིག་ཚད་དུ་
བཙུགས་ཏེ་ཟབ་མོའི་གདམས་ངག་གསང་བར་གདམས་པ་དང་།
གང་གིས་མཛད་པའི་སྦྱར་བྱང་སྨོས་པ་གཉིས་ལས། དང་པོ་ནི། ཟ༵བ་
པོ༵་ཞེས་མན་ངག་འདི་ནི་ཆོས་ཚུལ་གཞན་གང་དང་ཡང་མི་འདྲ་བར་
བརྗོད་བྱ་གཏིང་ཟབ་པ་དང་བྱིན་རླབས་ཀྱི་ཚན་ཁ་མ་ཉམས་པ་མཐོང་
ཐོས་དྲན་རེག་ཐམས་ཅད་འཚང་རྒྱ་བར་བྱེད་པ་ཡིན་པར་བསྟན་པ་
ཡིན་ནོ། །གུ༵་ཧྱ༵ཿཞེས་ཆོས་འདི་ནི་ཤིན་ཏུ་ཟབ་ཅིང་གཏིང་དཔག་
དཀའ་བ་ཡིན་པས་གང་རུང་རུང་ལ་བསྟན་ན་སྒྲོ་སྐུར་དབང་གིས་ངན་
འགྲོའི་རྒྱུར་འགྱུར་བ་དང་། དམ་ཉམས་སོགས་ལ་བཤད་པས་བྱིན་
རླབས་ཀྱི་དྲོད་ཚད་ཡལ་འགྲོ་བ་དང་། བཀའ་སྲུང་དམ་ཅན་གྱི་འཁུ་
ལྡོག་དྲག་པོ་འབྱུང་བ་སོགས་མི་འདོད་པ་དུ་མ་ལ་སྤྱོད་པར་འགྱུར་
བས་ན་གསང་བར་གདམས་པ་ཡིན་ལ། ཤུགས་ལ་སྐལ་བཟང་སྣོད་
ལྡན་ལ་ཕངས་མེད་དུ་གནང་དགོས་པར་གསུངས་པ་ཡིན་ཏེ། མན་ངག་འདི་རྩོམ་པའི་དགོས་པ་དེ་ཡིན་པའི་ཕྱིར་རོ། །ས༵་མ༵་ཡ༵ཿཞེས་པ་
ནི་ཆོས་འདི་སུ་ཡིན་ཡིན་ལ་སྤེལ་ན་གསང་སྒོ་འཆོལ་བས་དམ་ཚིག་
ཉམས་པ་ཡིན་པས་ཡཀྴ་ཁྲོ་བོས་སྙིང་ཁྲག་ཞོ་ལྟར་འཐུང་བ་དང་། ཚེ་
འདིར་མི་འདོད་པ་སྣ་ཚོགས་ཀྱིས་མནར་ནས་ཕྱི་མར་རྡོ་རྗེ་དམྱལ་
བར་འགྲོ་དགོས་པས་ན་དམ་ཚིག་ཚད་ཏུ་བཞག་པ་ཡིན་ནོ། །
གཉིས་པ་ནི། ར༵བ་ཚེ༵ས་མེ༵་རྟ༵་ཟླ༵་ཚེ༵ས་ལ༵་ཐོ༵ས་བས༵མ་ལ༵་རྒྱ་ཆེ༵ར་
མི༵་བརྩོ༵ན་ཡ༵ང་། སེ༵མས་ངོ༵འི་ཉམ༵ས་ལེ༵ན་འདོ༵ད་པ༵འི་གྲོ༵ང་སྔག༵ས་པ༵་
སོ༵གས་ཀྱི༵་ཆེ༵ད་དུ༵་རྟོག༵ས་ལྡན༵་རྒ༵ན་པོ༵་ཕ༵ལ་གྱི༵་ཉམ༵ས་མྱོང༵་དམ༵ར་ཁྲིད༵་
ཀྱི༵་ཆོ༵ས་སྐད༵་གོ༵་བདེ༵་ང༵ང་བསྟུན༵་པ༵འི་གད༵མས་པ༵་ཟ༵བ་མོ༵་མི༵་ཕ༵མ་
འཇ༵མ་དཔ༵ལ་རྡོ༵་རྗེ༵ས་བཀོ༵ད་པ༵་དགེ༵འོ། །ཞེས་པས་བསྟན་ཏོ། །དེ་
ལྟར་ལེགས་བཤད་དྲི་མ་མེད་པ་འདི་ནི་བྱིངས་ཤིན་ཏུ་འཇལ་སླ་བ།
དོན་གྱི་གནད་མ་ཚང་བ་མེད་པ། ཉམས་མྱོང་དམར་ཁྲིད་ཀྱི་འདེབས་
ལུགས་རྗེན་ལ་ཕྱུང་བ། སློབ་བཤད་ཀྱི་ཟབ་ཆོས་འདི་ལ་འགྲེལ་བ་
བྱས་ན་ཟབ་དོན་ཉིད་ལ་ཅུང་ཟད་བསྒྲིབས་ཏེ་ཚོགས་བཤད་ཀྱི་གཞུང་
ལྟ་བུ་རུ་འགྲོ་ཕྱིར་དགོས་པ་མེད་ན་ཡང་མན་ངག་འདི་ལ་འབྲེལ་བ་
ཞིག་འཇོག་འདོད་ཁོ་ནའི་བློས་སློབ་དཔོན་ཛྙཱ་ན་སུ་ཏྲའི་མན་ངག་གིས་
གཞི་བཟུང་། ཡང་ཟབ་རྒྱུད་ཆེན་བཅུ་བདུན་གྱིས་ཁོག་བསྲངས།
ཀུན་མཁྱེན་ཀློང་ཆེན་རབ་འབྱམས་ཀྱི་ལེགས་བཤད་རྣམས་དཔང་
པོར་བཞག རང་གི་གོ་མྱོང་ཕྲན་བུ་རེ་ཡོད་པ་རྣམས་ཀྱིས་ཟུར་བརྒྱན་
ཏེ་བྲིས་པ་ཡིན་ནོ། །
འདིར་སྨྲས་པ། འཇམ་མགོན་ཐུགས་གསང་ལྷ་ཡི་རྫིང་རིང་ནས། །
རྩོལ་མེད་ཤར་བའི་མན་ངག་ཉིན་བྱེད་འོད། །རིས་མེད་འགྲོ་བའི་
དཔལ་དུ་སྨིན་མོད་ཀྱང་། །བློ་དམན་ལོང་བས་མ་མཐོང་སྙིང་རྗེའི་
གནས། །རྒྱལ་ཀུན་ལེགས་གསུངས་བདུད་རྩིའི་ཆར་ཟིམ་རྒྱུན། །
དོན་གཉིས་འདབ་སྟོང་བསྐྱེད་པའི་ཆེད་ཡིན་ཕྱིར། །མང་མང་ཆོས་
ཚུལ་ཟད་མཐའ་མེད་མོད་ཀྱང་། །གནད་དུ་དྲིལ་ན་འདི་ཉིད་ཁོ་ན་
ཙམ། །སྐྱེས་སྦྱངས་ཤེས་བརྩོན་ལང་ཚོ་ན་ཕྲ་ཞིང་། །ལྟ་སྒོམ་འདབ་
ཟུང་མ་སྨིན་སྦྲང་བུ་བདག །ཟབ་དོན་གནམ་འཕང་གཅོད་པའི་མཐུ་
ཞན་ཡང་། །རྟོག་བཟོའི་ཁྱིམ་དུ་འཕུར་ལྡིང་དེ་ལྟར་རོལ། །ཡང་ཟབ་
གནད་གསང་ཁོ་བོས་མཐོང་མིན་པས། །དམུས་ལོང་ཚོགས་ཀྱིས་
གཟུགས་སྣང་འདོམས་པ་བཞིན། །བཤད་ཚད་ལོག་བའི་ལམ་ལས་
བརྒལ་མིན་ཕྱིར། །ཉེས་ཚོགས་མཐའ་དག་བརྒྱུད་གསུམ་བླ་མར་
འཆགས། །གྲགས་དང་རྙེད་འདོད་སེམས་ཀྱིས་མ་བསླད་པར། །ཟབ་
ཆོས་འདི་ལ་འབྲེལ་བ་འཇོག་ཕྱིར་དང་། །སྐལ་བཟང་གྲོགས་ཀྱི་
བཞེད་པ་བསྐང་དོན་དུ། །ཅུང་ཟད་འབད་ལ་དགེ་བའི་ཆ་མཆིས་ན། །
བསྟན་འགྲོའི་དཔལ་ཡོན་ངང་གིས་འཕེལ་བ་དང་། །སྣོད་བཅུད་རྒུད་
པའི་མུན་ཚོགས་དབྱིངས་སུ་ཞི། །འགྲོ་ཀུན་བྱང་ཆུབ་ལམ་ལ་རབ་
གཞོལ་ཏེ། །རྒྱལ་བའི་གོ་འཕང་འགྲུབ་པའི་རྒྱུ་རུ་བསྔོ། །བདག་ནི་
འདི་ནས་ཚེ་རབས་ཐམས་ཅད་དུ། །འཇམ་མགོན་རྗེ་དང་ནམ་ཡང་མི་
འབྲལ་ཞིང་། །འོད་གསལ་སྙིང་ཐིག་གདམས་པས་རྒྱུད་སྨིན་ནས། །
འགྲོ་ཁམས་དོང་ནས་སྤྲུགས་པའི་མཐུ་ཐོབ་ཤོག །རྩ་གསུམ་ཆོས་སྐྱོང་རྒྱ་མཚོའི་བདེན་མཐུ་ཡིས། །ཆོས་ཚུལ་འདི་ལ་འབྲེལ་བ་ཐོགས་ཚད་
ཀུན། །རྩོལ་མེད་སྣང་བཞིའི་ལམ་བཟང་མཐར་སོན་ཏེ། །ཀུན་བཟང་
ས་ལ་གཏན་སྲིད་ཟིན་པར་ཤོག ། ཅེས་སེམས་ངོ་མཛུབ་བཙུགས་ཀྱི་གདམས་པ་
ཛྙཱ་ན་སུ་ཏྲའི་དགོངས་པ་བཞིན་བཀྲལ་བ་མན་ངག་གཏེར་གྱི་མཛོད་ཁང་ཞེས་བྱ་བ་འདི་ནི་
མཁས་བཙུན་བཟང་པོའི་རྒྱན་གྱིས་མཛེས་པ་མཆོག་སྤྲུལ་སུརྱ་ཙནྜས་འབྲི་རུང་བའི་གནང་
བ་ཐོབ་པ་དང་། རིག་གྲོལ་ཡོན་ཏན་བྱེ་བའི་མཛོད་ལ་དབང་འབྱོར་བ་སྤྲུལ་བའི་སྐུ་
མཆོག་མཉྫུ་ཤྲཱི་པྲ་ཛྙཱ་བཛྲ་མཚན་ཅན་གྱིས་ལེགས་སོའི་གསུང་གིས་དབུགས་དབྱུང་གནང་
བ་དང་། སྒྲུབ་བརྩོན་རྣལ་འབྱོར་ལ་བརྩོན་པའི་སྙིང་གྲོགས་གང་ཐར་དང་། ཆོས་དང་བླ་
མ་ལ་མི་ཕྱེད་པའི་དད་པ་མངའ་བ་དར་རྒྱས་གཉིས་ཀྱིས་ཡང་ཡང་བསྐུལ་བ་བཏང་སྙོམས་
སུ་མི་འཇོག་ཙམ་དུ་ལེགས་བཤད་འདི་ཉིད་འགྲོ་ལ་སྣང་བའི་དུས་ཆེན་ཟླ་གཉིས་པའི་
ཚེས་བཅུ་གཉིས་ལ་མགོ་བཟུང་ནས་ཁོམ་སྐབས་དང་བསྟུན་ནས་ཞག་བརྒྱད་ཀྱི་ཁོངས་སུ་
གྲུབ་པར་བགྱིས་པ་མངྒ་ལམ། དགེའོ། །དགེའོ། །དགེའོ།། །།